ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
ଆରୋଗ୍ୟ ହାର 47.76%କୁ ବୃଦ୍ଧି
ଭାରତ ସରକାର କୋଭିଡ-19ର ପ୍ରତିରୋଧ, ନିରୋଧ ଏବଂ ପରିଚାଳନା ପାଇଁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳମାନଙ୍କ ସହିତ ଅନେକ ପଦକ୍ଷେପ ନେଉଛନ୍ତି । ଏଗୁଡିକ ନିୟମିତ ଭାବରେ ସର୍ବୋଚ୍ଚ ସ୍ତରରେ ସମୀକ୍ଷା ଏବଂ ତଦାରଖ ମଧ୍ୟ କରାଯାଉଛି ।
ଗତ 24 ଘଣ୍ଟା ମଧ୍ୟରେ 4,614 ରୋଗୀ ସୁସ୍ଥ ହେଲେଣି । ମୋଟ 86,983 ଲୋକ ଆରୋଗ୍ୟ ହୋଇସାରିଛନ୍ତି । ବର୍ତ୍ତମାନ ଆରୋଗ୍ୟ ହାର 47.76%ରେ ପହଞ୍ଚିଛି । ଆଜି ସୁଦ୍ଧା ସକ୍ରିୟ ଡାକ୍ତରୀ ତତ୍ଵାବଧାନରେ ଥିବା ମାମଲା ସଂଖ୍ୟା 89,995 ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
କ୍ୟାବିନେଟ
ଟିକେଡିଏଲ୍ ଡାଟାବେଶ୍ ଉନ୍ମୁକ୍ତ କରିବା ପ୍ରସ୍ତାବ କ୍ୟାବିନେଟରେ ଅନୁମୋଦିତ
ପାରମ୍ପରିକ ଜ୍ଞାନ ଡିଜିଟାଲ ଲାଇବ୍ରେରୀ ର ଡାଟାବେଶକୁ ଉନ୍ମୁକ୍ତ ତଥା ସମ୍ପ୍ରସାରିତ କରି ବ୍ୟବହାରକାରୀଙ୍କୁ ଅଧିକ ସୁଯୋଗ ପ୍ରଦାନ ତଥା ପ୍ୟାଟେଣ୍ଟ ସଂକ୍ରାନ୍ତ ପଦକ୍ଷେପ ପ୍ରସ୍ତାବକୁ କ୍ୟାବିନେଟ୍ ଅନୁମୋଦନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଅଧ୍ୟକ୍ଷତାରେ ଆଜି କ୍ୟାବିନେଟ ବୈଠକରେ ଏହି ପ୍ରସ୍ତାବ ଅନୁମୋଦିତ ହୋଇଛି ।
ଟିକେଡିଏଲ୍ ଡାଟାବେଶ୍ର ସଂପ୍ରସାରଣ ଓ ଉନ୍ମୁକ୍ତକରଣ ଦ୍ୱାରା ଏହାର ବ୍ୟବହାରକାରୀ ବା ୟୁଜର୍ସମାନେ ବିଶେଷ ଉପକୃତ ହେବେ । ଏହା ଭାରତ ସରକାରଙ୍କର ଏକ ଦୂରଦୃଷ୍ଟି ସମ୍ପନ୍ନ ତଥା ଅଭିଳାଷୀ କାର୍ଯ୍ୟକ୍ରମ । ଭାରତର ପାରମ୍ପରିକ ଜ୍ଞାନ ନିମନ୍ତେ ଏହା ଏକ ନୂଆ ସୁଯୋଗ ଓ ସମ୍ଭାବନା ସୃଷ୍ଟି କରିବ । ଏହା ଦ୍ୱାରା ଟିିକେଟିଏଲ୍ କ୍ଷେତ୍ରରେ ଗବେଷଣା, ବିକାଶ ଓ ଇନୋଭେସନ ପ୍ରକ୍ରିୟା ତ୍ୱରାନ୍ୱିତ ହେବ । ଭାରତର ବିଭିନ୍ନ କ୍ଷେତ୍ରରେ ଐତିହ୍ୟ ଉପରେ ଅଧିକ ଗବେଷଣା ଏବଂ ନବସୃଜନ ସମ୍ଭବ ହୋଇପାରିବ ।
ନୂଆ ଶିକ୍ଷାକ୍ଷୀତି ୨୦୨୦ରେ ଭାରତୀୟ ଜ୍ଞାନ ପରମ୍ପରାର ବିକାଶ ପାଇଁ ଯେଉଁ ଲକ୍ଷ୍ୟ ରଖାଯାଇଛି ତାହାକୁ ଟିକେଡିଏଲ୍ ତ୍ୱରାନ୍ୱିତ କରିବ । ଭାରତୀୟ ପାରମ୍ପରିକ ଜ୍ଞାନ  ଜାତୀୟ ଓ ଆନ୍ତର୍ଜାତିକ ଆବଶ୍ୟକତା ପୂରଣ ପାଇଁ ଯଥେଷ୍ଟ ସାମର୍ଥ୍ୟ ବହନ କରେ । ଏହା ଦ୍ୱାରା ସାମାଜିକ ଲାଭ ଯୋଗାଣ ସହିତ ଅର୍ଥନୀତିକ ଅଭିବୃଦ୍ଧି ବଢିବ । ଆୟୁର୍ବେଦ, ସିଦ୍ଧ, ୟୁନାନୀ, ସୋୱା ରିଗ୍ପା ଓ ଯୋଗ ଭଳି ଆମର ପାରମ୍ପରିକ ଚିକିତ୍ସା ବ୍ୟବସ୍ଥାର ଲାଭ ଦେଶ ବିଦେଶର ଲୋକ ପାଉଛନ୍ତି । କୋଭିଡ ମହାମାରୀ କାଳରେ ମଧ୍ୟ କରୋନାର ମୁକାବିଲାରେ ଭାରତୀୟ ପାରମ୍ପରିକ ଚିକିତ୍ସା ବ୍ୟବସ୍ଥା ବେଶ୍ ଉପଯୋଗୀ ସାବ୍ୟସ୍ତ ହୋଇଥିଲା । ଏହା ବିଭିନ୍ନ ରୋଗର ପ୍ରତିଷେଧକ ଓ ନିରାକରଣରେ ସଫଳ ହୋଇଥିଲା । ଏବର୍ଷ ଏପ୍ରିଲ ମାସରେ ବିଶ୍ୱ ସ୍ୱାସ୍ଥ୍ୟ ସଂଗଠନ  ଏହାର ପ୍ରଥମ ପାରମ୍ପରିକ ଔଷଧର ବୈଶ୍ୱିକ କେନ୍ଦ୍ର ଭାରତରେ ସ୍ଥାପନ କରିଥିଲା । ଅତଏବ ଏଥିରୁ ପ୍ରମାଣିତ ହେଉଛି ଯେ ଭାରତର ପାରମ୍ପରିକ ଚିକିତ୍ସା ପଦ୍ଧତି ଓ ଔଷଧପତ୍ର ଜ୍ଞାନ ବିଶ୍ୱର ସାମ୍ପ୍ରତିକ ଏବଂ ଭବିଷ୍ୟତର ଆବଶ୍ୟକତା ପୂରଣରେ ସହାୟକ ହୋଇପାରିବ ।
ଟିକେଡିଏଲ୍ର ସମ୍ପ୍ରସାରଣ ଓ ଉନ୍ମୁକ୍ତତା ଦ୍ୱାରା ଏହାର ତଥ୍ୟାବଳୀର ପ୍ରସାର ବଢିବ ଏବଂ ବ୍ୟବହାରକାରୀ ସହଜରେ ଡାଟା ପାଇପାରିବେ । ଏହାଫଳରେ ଏହି ପାରମ୍ପରିକ ଜ୍ଞାନର ପରିବର୍ଦ୍ଧନ ଏବଂ ନୂଆ ଟେକ୍ନୋଲୋଜିକୁ ଏହା ସହିତ ଯୋଡିବାର ପଥ ସମ୍ପ୍ରସାରିତ ହେବ । ଏହା ଅଧିକ ଗବେଷଣା ଓ ନବସୃଜନ ପାଇଁ ବାଟ ଫିଟାଇବ । ଏ କ୍ଷେତ୍ରରେ ଯେଉଁ ନୂଆ ସଫଳତା ମିଳିବ ତାହାର ସତ୍ୱାଧିକାର କୁ ସୁରକ୍ଷିତ ରଖିବାକୁ ବ୍ୟବସ୍ଥା କରାଯାଇଛି । ନୂଆ ଗବେଷଣା ଓ ନବସୃଜନ ଦ୍ୱାରା ଏହି ଭାରତୀୟ ପାରମ୍ପରିକ ଭେଷଜ ଓ ଚିକିତ୍ସା କ୍ଷେତ୍ରରେ ଉଦ୍ୟୋଗୀ ଓ ନିବେଶକ ପୁଞ୍ଜି ଖଟାଇ ନୂଆ ବ୍ୟବସାୟ ଓ ଉଦ୍ୟୋଗ ଆରମ୍ଭ କରିବାର ସୁଯୋଗ ବଢିବ । ଟିକେଡିଏଲ୍ ଡାଟାବେଶର ଲାଭ ବ୍ୟବସାୟ/କମ୍ପାନୀ ନିମନ୍ତେ ବିଶେଷ ସହାୟକ ହେବ । ଏହାଛଡା ବିଭିନ୍ନ ଶିକ୍ଷାନୁଷ୍ଠାନ, ଗବେଷଣା କେନ୍ଦ୍ର, ଏହି ଜ୍ଞାନର ଚିକିତ୍ସକ, ଉଦ୍ଭାବନକାରୀ, ସରକାରୀ ସଂସ୍ଥା ଉଠାଇ ପାରିଥାଏ । ଏହା ଦ୍ୱାରା ଦେଶର ନୂଆ ସାମାଜିକ-ଅର୍ଥନୀତିକ ବିକାଶ ପ୍ରକ୍ରିୟା ପାଇଁ ଏକ ଉତ୍ତମ ଆଧାର ଶିଳା ପ୍ରସ୍ତୁତ ହେବ ଏବଂ ଲୋକେ ଏହାର ଉପକାର ପାଇବେ ।
ପାରମ୍ପରିକ ଜ୍ଞାନ ଡିଜିଟାଲ ଲାଇବ୍ରେରୀ ବା ଟିକେଡିଏଲ୍ ଏକ ଡାଟାବେଶ୍ ବ୍ୟବସ୍ଥା । ଏହା ୨୦୦୧ରେ ସିଏସ୍ଆଇଆର୍ ଓ ବର୍ତ୍ତମାନର ଆୟୁଷ ମନ୍ତ୍ରଣାଳୟ  ଦ୍ୱାରା ମିଳିତଭାବେ ସ୍ଥାପିତ ହୋଇଥିଲା । ବିଶ୍ୱରେ ଏହା ଏ ପ୍ରକାର ପ୍ରଥମ ସଂସ୍ଥା ଏବଂ ଅନ୍ୟାନ୍ୟ ଦେଶ ପାଇଁ ଏକ ମଡେଲ ପାଲଟିଛି । ଏଥିରେ ଆୟୁର୍ବେଦ, ୟୁନାନୀ, ସିଦ୍ଧ, ସୋୱା ରିଗ୍ପା ଓ ଯୋଗ ଆଦି ପାରମ୍ପରିକ ଭାରତୀୟ ଚିକିତ୍ସା ଓ ଜ୍ଞାନ ସମ୍ପର୍କରେ ପ୍ରଚୁର ତଥ୍ୟ ରହିଛି । ଏସବୁ ତଥ୍ୟ ଡିଜିଟାଲ ଫର୍ମାଟରେ ଇଂରାଜୀ, ଜର୍ମାନ, ଫ୍ରେଞ୍ଚ, ଜାପାନିଜ୍ ଓ ସ୍ପାନିଶ୍ ଆଦି ପାଞ୍ଚଟି ଆର୍ନ୍ତଜାତିକ ଭାଷାରେ ଉପଲବ୍ଧ । ଟିକେଡିଏଳ୍ ଡାଟା ବେସ୍ରେ ପ୍ୟାଟେଣ୍ଟ ବା ସତ୍ତ୍ୱାଧିକାର ବିଶ୍ୱର ୧୪ଟି ପ୍ୟାଟେଣ୍ଟ ଅଫିସ ଦ୍ୱାରା ନିୟନ୍ତ୍ରିତ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ୍ମ ଶତବାର୍ଷିକୀ ଅବସରରେ ସ୍ୱାଧୀନତା ସଂଗ୍ରାମୀ ଲୋକମାନ୍ୟ ତିଲକ ଓ ଚନ୍ଦ୍ରଶେଖର ଆଜାଦଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଜନ୍ମ ଶତବାର୍ଷିକୀ ଅବସରରେ ସ୍ୱାଧୀନତା ସଂଗ୍ରାମୀ ଲୋକମାନ୍ୟ ତିଲକ ଓ ଚନ୍ଦ୍ରଶେଖର ଆଜାଦଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି । ଏହି ଅବସରରେ ଶ୍ରୀ ମୋଦୀ କିଛି ବର୍ଷ ପୂର୍ବରୁ ମନ କି ବାତରେ ଲୋକମାନ୍ୟ ତିଲକ ଓ ଚନ୍ଦ୍ରଶେଖର ଆଜାଦଙ୍କ ସମ୍ପର୍କରେ କରିଥିବା ଚର୍ଚ୍ଚାର କିଛି ଅଂଶ ଶେୟାର କରିଛନ୍ତି । ଏହାସହିତ ସେ ନିଜ ମୁମ୍ବାଇ ଗସ୍ତ ବେଳର ସ୍ନାପସଟଗୁଡିକ ମଧ୍ୟ ଶେୟାର କରିଛନ୍ତି । ମୁମ୍ବାଇ ଗସ୍ତ ଅବସରରେ ସେ ଲୋକମାନ୍ୟ ତିଲକଙ୍କ ସହ ଘନିଷ୍ଠ ଭାବେ ଜଡିତ ଲୋକମାନ୍ୟ ସେବା ସଙ୍ଘ ଯାଇଥିଲେ ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି;
“ମା ଭାରତୀଙ୍କ ଦୁଇ ମହାନ ସନ୍ତାନ, ଲୋକମାନ୍ୟ ତିଲକ ଓ ଚନ୍ଦ୍ରଶେଖର ଆଜାଦଙ୍କୁ ସେମାନଙ୍କ ଜନ୍ମ ଶତବାର୍ଷିକୀ ଅବସରରେ ପ୍ରଣାମ କରୁଛି । ଏହି ଦୁଇ ମହାନ ବ୍ୟକ୍ତିତ୍ୱ ସାହସ ଓ ଦେଶପ୍ରେମର ପ୍ରତୀକ । କିଛି ବର୍ଷ ପୂର୍ବରୁ #MannKiBaatରେ ସେମାନଙ୍କ ସମ୍ପର୍କରେ କରିଥିବା ଚର୍ଚ୍ଚା ଶେୟାର କରୁଛି ।”
“ଲୋକମାନ୍ୟ ତିଲକଙ୍କ ଠାରୁ ପରମ୍ପରା ସୂତ୍ରରେ ମିଳିଥିବା ବ୍ୟାପକ ଗଣେଶ ଉତ୍ସବ ଦେଶବାସୀଙ୍କ ମଧ୍ୟରେ ସାଂସ୍କୃତିକ ଚେତନାକୁ ପ୍ରଜ୍ୱଳିତ କରୁଛି । ମୁମ୍ବାଇ ଗସ୍ତ ବେଳେ ଲୋକମାନ୍ୟ ତିଲକଙ୍କ ସହ ଘନିଷ୍ଠ ଭାବେ ଜଡିତ ଲୋକମାନ୍ୟ ସେବା ସଙ୍ଘ ଯାଇଥିଲି ।”
I bow to two greats sons of Maa Bharti, Lokmanya Tilak and Chandra Shekhar Azad on their birth anniversary. These two stalwarts epitomise courage and patriotism. Sharing what I had spoken about them during #MannKiBaat a few years ago. pic.twitter.com/GuhXVxWZfa
— Narendra Modi  July 23, 2022
One of the everlasting legacies of Lokmanya Tilak is the large scale Ganesh Utsavs, which ignited a spirit of cultural consciousness among the people. During one of my Mumbai visits, I visited the Lokmanya Seva Sangh, which has a close association with Lokmanya Tilak. pic.twitter.com/AwtYpkpc1E
— Narendra Modi  July 23, 2022
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ନିକଟରେ ଖୋଲା ବଜାର ବିକ୍ରି ଯୋଜନା  ମାଧ୍ୟମରେ 1.66 ଲକ୍ଷ ମେଟ୍ରିକ ଟନ୍ ଗହମ ଏବଂ 0.17 ଲକ୍ଷ ମେଟ୍ରିକ୍ ଟନ୍ ଚାଉଳ ବିକ୍ରି କରିଛନ୍ତି କେନ୍ଦ୍ର ସରକାର
ଛୋଟ ବ୍ୟବହାରକାରୀଙ୍କୁ ଏହାର ସର୍ବାଧିକ ଭାଗିଦାରୀ ସହିତ ପ୍ରୋତ୍ସାହିତ କରିବା ଲାଗି ଇ-ନିଲାମରେ ଖୁଚୁରା ମୂଲ୍ୟକୁ ହ୍ରାସ କରିବା ପାଇଁ ଲକ୍ଷ୍ୟ ରଖାଯାଇଛି
ଚାଉଳ, ଗହମ ଏବଂ ଅଟାର ଖୁଚୁରା ମୂଲ୍ୟକୁ ନିର୍ଦ୍ଧାରିତ କରିବାର ବଜାର ଉପାୟ ଭାବରେ ଭାରତ ସରକାରଙ୍କ ପଦକ୍ଷେପ ଅନ୍ତର୍ଗତ ଗହମ ଓ ଚାଉଳ ଉଭୟର ସାପ୍ତାହିକ ଇ-ନିଲାମ ଆୟୋଜନ କରାଯାଇଛି। ବର୍ଷ 2023-24 ର 11ଶ ଇ-ନିଲାମ 06.09.2023 ତାରିଖରେ ଆୟୋଜିତ କରାଯାଇଛି। ସମଗ୍ର ଦେଶରେ 500 ଡିପୋ ରୁ 2 ଲକ୍ଷ ମେଟ୍ରିକ୍ ଟନ୍ ଗହମ ଓ 337 ଡିପୋରୁ 4.89 ଲକ୍ଷ ମେଟ୍ରିକ୍ ଟନ୍ ଚାଉଳ ବିକ୍ରିର ଉପସ୍ଥାପନ କରାଯାଇଛି।
ଇ-ନିଲାମିରେ 1.66 ଲକ୍ଷ ମେଟ୍ରିକ୍ ଟନ୍ ଗହମ ଏବଂ 0.17 ଲକ୍ଷ ମେଟ୍ରିକ୍ ଟନ୍ ଚାଉଳ ବିକ୍ରି କରାଯାଇଛି। ଏଫଏକ୍ୟୁ ଗହମ ପାଇଁ ହାରାହାରି ବିକ୍ରୟ ମୂଲ୍ୟ 2169.65 ଟଙ୍କା ପ୍ରତି କ୍ବିଣ୍ଟାଲ୍ ଥିଲା ଯେତେବେଳେ କି ଏହାର ସମଗ୍ର ଦେଶରେ ସଂରକ୍ଷିତ ମୂଲ୍ୟ 2150 ଟଙ୍କା ପ୍ରତି କ୍ବିଣ୍ଟାଲ୍ ରହିଥଲା। ୟୁଆରଏସ ଗହମର ହାରାହାରି ବିକ୍ରି ମୂଲ୍ୟ 2150.86 ରହିଛି ଯେତେବେଳେ କି ଏହାର ସଂରକ୍ଷିତ ମୂଲ୍ୟ 2125 ଟଙ୍କା ପ୍ରତି କ୍ବିଣ୍ଟାଲ୍ ଥିଲା।
ଚାଉଳର ହାରାହାରି ବିକ୍ରୟ ମୂଲ୍ୟ 2956.19 ଟଙ୍କା ପ୍ରତି କ୍ବିଣ୍ଟାଲ୍ ଥିଲା, ଯେତେବେଳେକି ସାରା ଦେଶରେ ଏହାର ସଂରକ୍ଷିତ ମୂଲ୍ୟ 2952.27 ଟଙ୍କା ପ୍ରତି କ୍ବିଣ୍ଟାଲ୍ ରହିଛି।
ଇ-ନିଲାମର ବର୍ତ୍ତମାନର କିସ୍ତିରେ, ଗହମ ପାଇଁ କ୍ରେତା ପାଇଁ ସର୍ବାଧିକ 100 ଟନ୍ ଏବଂ ଚାଉଳ ପାଇଁ 1000 ଟନ୍ ପର୍ଯ୍ୟନ୍ତ ରିଟେଲ ମୂଲ୍ୟ ହ୍ରାସ କରିବାକୁ ଲକ୍ଷ୍ୟ ରଖାଯାଇଛି। ଏହି ନିଷ୍ପତ୍ତିର ଉଦ୍ଦେଶ୍ୟ ହେଉଛି ଛୋଟ ଏବଂ ମାର୍ଜିନାଲ ଉପଭୋକ୍ତାଙ୍କୁ ଉତ୍ସାହିତ କରିବା ଏବଂ ଅଧିକ ଅଂଶଗ୍ରହଣକାରୀ ଆଗକୁ ଆସି ସେମାନଙ୍କ ପସନ୍ଦ ଡିପୋରୁ ପରିମାଣ ପାଇଁ ବିଡ୍ କରିପାରିବେ ବୋଲି ନିଶ୍ଚିତ କରିବା ଅଟେ।
ଷ୍ଟକ୍ ବ୍ୟବସାୟୀମାନଙ୍କୁ ଓଏମଏସଏସ  ଅଧୀନରେ ଗହମ ବିକ୍ରୟରୁ ଦୂରେଇ ରଖାଯାଇଥିଲା ଏବଂ ଓଏମଏସଏସ  ଅଧୀନରେ ଗହମ କିଣିଥିବା ପ୍ରୋସେସରର ଫ୍ଲୋ ମିଲ୍ସରେ ନିୟମିତ ଯାଞ୍ଚ / ନିରୀକ୍ଷଣ କରାଯାଉଛି । 05.09.23 ପର୍ଯ୍ୟନ୍ତ ସମଗ୍ର ଦେଶରେ 898 ଯାଞ୍ଚ କରାଯାଇଛି।
BS
(Visitor Counter : 41
କ୍ୟାବିନେଟ
କୃଷି କ୍ଷେତ୍ରରେ ସହଯୋଗ ପାଇଁ ଫିଜି-ଭାରତ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଭାରତ-ଫିଜି କୃଷି ସହଯୋଗ ବୁଝାମଣାପତ୍ରକୁ ଅନୁମୋଦନ କରାଯାଇଛି । ଏହି ବୁଝାମଣାପତ୍ର ଅନୁସାରେ କୃଷି ଏବଂ ତତ୍ସଂକ୍ରାନ୍ତ କ୍ଷେତ୍ରରେ ଦୁଇଦେଶର କୃଷକଙ୍କ ମଧ୍ୟରେ ସହଯୋଗ ଏବଂ ସେମାନଙ୍କ କଲ୍ୟାଣ ପାଇଁ ଉଭୟ ଦେଶ ମିଳିତଭାବେ କାର୍ଯ୍ୟ କରିବେ । ଦୁଇପକ୍ଷ ଯେଉଁ ଯେଉଁ କ୍ଷେତ୍ରରେ ସହଯୋଗଭିତ୍ତିରେ କାମ କରିବେ ସେଗୁଡିକ ହେଲା- ସଂପୃକ୍ତ କ୍ଷେତ୍ରର ଗବେଷକ, ବୈଜ୍ଞାନିକ ବିଶେଷଜ୍ଞ ଓ ବୈଷୟିକବିତ୍ଙ୍କ ମଧ୍ୟରେ ଆଦାନପ୍ରଦାନ, ଟେକ୍ନୋଲଜି ହସ୍ତାନ୍ତରଣ ପ୍ରକ୍ରିୟାର ପରିସର ବୃଦ୍ଧି, କୃଷି ଭିତ୍ତିଭୂମି ସ୍ଥାପନ, ତାଲିମ ମାଧ୍ୟମରେ ମାନବ ସମ୍ବଳର ବିକାଶ, ଚାଷୀମାନଙ୍କୁ ନେଇ ଆଲୋଚନାଚକ୍ର ଓ କର୍ମଶାଳା, ଘରୋଇ କ୍ଷେତ୍ରରେ ମିଳିତ ଉଦ୍ୟୋଗକୁ ପ୍ରୋତ୍ସାହନ, ବିପଣନ ଓ ମୂଲ୍ୟ ମିଶ୍ରଣକୁ ପ୍ରୋତ୍ସାହିତ କରିବା ପାଇଁ ପୁଞ୍ଜି ନିବେଶ, କୃଷିଜାତ ସାମଗ୍ରୀର ସିଧାସଳଖ କାରବାର ଏବଂ ଦୁଇଦେଶ ମଧ୍ୟରେ ଏକ କାର୍ଯ୍ୟକାରୀ ଗୋଷ୍ଠୀ ସ୍ଥାପନ କରିବା ଆଦି ଅନ୍ତର୍ଭୁକ୍ତ । ଯେଉଁଦିନ ଏହି ଚୁକ୍ତି ସ୍ୱାକ୍ଷରିତ ହେବ ସେହି ତାରିଖଠାରୁ ଏହା ୫ ବର୍ଷ ପର୍ଯ୍ୟନ୍ତ ବଳବତ୍ତର ରହିବ । ଏଥିପାଇଁ ଗଠିତ ହେବାକୁ ଥିବା ଯୁଗ୍ମ କାର୍ଯ୍ୟକାରୀ ଗୋଷ୍ଠୀର ବୈଠକ ପ୍ରତି ୨ ବର୍ଷ ଅନ୍ତରରେ ଉଭୟ ଭାରତ ଓ ଫିଜିରେ ବସିବ । ଏହି ଗୋଷ୍ଠୀ ଉପରେ ବୁଝାମଣପତ୍ରର କାର୍ଯ୍ୟକାରିତା ଦାୟିତ୍ୱ ନ୍ୟସ୍ତ କରାଯାଇଛି ।
କ୍ୟାବିନେଟ
ରୁପେ ଡେବିଟ କାର୍ଡ ଏବଂ କମ୍ ମୂଲ୍ୟର ଭୀମ-ୟୁପିଆଇ ନେଣଦେଣ କୁ ବଢ଼ାଇବା ଲାଗି ପ୍ରୋତ୍ସାହନ ଯୋଜନାକୁ କେନ୍ଦ୍ର କ୍ୟାବିନେଟର ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଏପ୍ରିଲ ୨୦୨୨ ଠାରୁ ଗୋଟିଏ ବର୍ଷର ଅବଧି ନିମନ୍ତେ ରୁପେ ଡେବିଟ୍ କାର୍ଡ ଏବଂ କମ ମୂଲ୍ୟ ବିଶିଷ୍ଟ ଭୀମ-ୟୁପିଆଇ ନେଣଦେଣ କୁ ବଢ଼ାଇବା ଲାଗି ପ୍ରୋତ୍ସାହନ ଯୋଜନାକୁ ମଞ୍ଜୁର କରିଛନ୍ତି ।
ରୂପେ ଡେବିଟ୍ କାର୍ଡ ଏବଂ କମ୍ ମୂଲ୍ୟ ବିଶିଷ୍ଟ ଭୀମ-ୟୁପିଆଇ ନେଣଦେଣ କୁ ପ୍ରୋତ୍ସାହନ ଦେବା ନିମନ୍ତେ ମଞ୍ଜୁର ପ୍ରୋତ୍ସାହନ ଯୋଜନାର ଆର୍ଥିକ ବ୍ୟୟବରାଦ ୨,୬୦୦ କୋଟି ଟଙ୍କା ରହିଛି । ଏହି ଯୋଜନା ଅଧୀନରେ ଚଳିତ ଆର୍ଥିକ ବର୍ଷ ୨୦୨୨-୨୩ ପାଇଁ ରୂପେ ଡେବିଟ୍ କାର୍ଡ ଏବଂ କମ ମୂଲ୍ୟର ଭୀମ ୟୁପିଆଇ ନେଣଦେଣ ର ଉପଯୋଗ କରି ପଏଣ୍ଟ ଅଫ୍ ସେଲ  ଏବଂ ଇ-କମର୍ସ ନେଣଦେଣକୁ ପ୍ରୋତ୍ସାହିତ କରିବା ନିମନ୍ତେ ଅଧିଗୃହିତ କରୁଥିବା ବ୍ୟାଙ୍କମାନଙ୍କୁ ଆର୍ଥିକ ପ୍ରୋତ୍ସାହନ ପ୍ରଦାନ କରାଯିବ ।
ଅର୍ଥ ମନ୍ତ୍ରୀ ୨୦୨୨-୨୩ ଆର୍ଥିକ ବର୍ଷର ବଜେଟ୍ ସମୟରେ ଦେଇଥିବା ନିଜ ଭାଷଣରେ, ଚଳିତ ବଜେଟରେ ଘୋଷିତ ଡିଜିଟାଲ ପରିଶୋଧ ନିମନ୍ତେ ଆର୍ଥିକ ସହାୟତା ଜାରି ରଖିବା ନିମନ୍ତେ ସରକାରଙ୍କ ଉଦ୍ଦେଶ୍ୟର ଘୋଷଣା କରିଥିଲେ। ଏଥିରେ ଶସ୍ତା ଓ ବ୍ୟବହାରକାରୀଙ୍କ ପାଇଁ ଅନୁକୂଳ ଅର୍ଥପଇଠ ପ୍ଲାଟଫର୍ମର ବ୍ୟବହାର ବଢ଼ାଇବା ଉପରେ ଗୁରୁତ୍ବାରୋପ କରାଯାଇଥିଲା। ଉପରୋକ୍ତ ବଜେଟ୍ ଘୋଷଣାର ଅନୁପାଳନ ପାଇଁ ଏହି ଯୋଜନାକୁ ପ୍ରସ୍ତୁତ କରାଯାଇଛି।
୨୦୨୧-୨୨ ଆର୍ଥିକ ବର୍ଷରେ, ସରକାର ଡିଜିଟାଲ ନେଣଦେଣକୁ ଆହୁରି ବଢ଼ାଇବା ନିମନ୍ତେ ଆର୍ଥିକ ବର୍ଷ ୨୦୨୧-୨୨ ବଜେଟ୍ ଘୋଷଣାକୁ ଅନୁପାଳନ କରି ଏକ ପ୍ରୋତ୍ସାହନ ଯୋଜନାକୁ ମଞ୍ଜୁର କରିଥିଲେ। ଯାହାଫଳରେ, ମୋଟ୍ ଡିଜିଟାଲ ଅର୍ଥପଇଠ କାରବାରରେ ୫୯ ପ୍ରତିଶତ ବାର୍ଷିକ ବୃଦ୍ଧି ଦେଖିବାକୁ ମିଳିଥିଲା। ୨୦୨୦-୨୧ ଆର୍ଥିକ ବର୍ଷରେ ଏହା ୫,୫୫୪ କୋଟି ଟଙ୍କାରୁ ବୃଦ୍ଧି ପାଇଁ ୨୦୨୧-୨୨ ଆର୍ଥିକ ବର୍ଷରେ ୮,୮୪୦ କୋଟି ଟଙ୍କା ହୋଇଯାଇଛି। ଭୀମ-ୟୁପିଆଇ କାରବାର ୧୦୬ ପ୍ରତିଶତ ବାର୍ଷିକ ବୃଦ୍ଧି ଦେଖିବାକୁ ମିଳିଛି, ଯାହାକି ୨୦୨୦-୨୧ରେ ୨,୨୩୩ କୋଟି ଟଙ୍କାରୁ ବୃଦ୍ଧି ପାଇ ୨୦୨୧-୨୨ରେ ୪,୫୯୭ କୋଟି ଟଙ୍କାରେ ପହଞ୍ଚିଛି।
ଡିଜିଟାଲ ପଇଠ ପ୍ରଣାଳୀର ବିଭିନ୍ନ ଅଂଶୀଦାର ଏବଂ ଭାରତୀୟ ରିଜର୍ଭ ବ୍ୟାଙ୍କ  ଡିଜିଟାଲ ଅର୍ଥ ପଇଠ ସଂକ୍ରାନ୍ତ ଇକୋସିଷ୍ଟମର ବିକାଶ ଉପରେ ଶୂନ୍ୟ ଏମଡିଆର ଶାସନର ସମ୍ଭାବ୍ୟ ପ୍ରତିକୂଳ ପ୍ରଭାବ ବିଷୟରେ ଚିନ୍ତା ବ୍ୟକ୍ତ କରିଛନ୍ତି। ଏହାବ୍ୟତୀତ, ନେସନାଲ ପେମେଣ୍ଟସ୍ କର୍ପୋରେସନ ଅଫ୍ ଇଣ୍ଡିଆ  ଭୀମ-ୟୁପିଆଇ ଏବଂ ରୂପେ ଡେବିଟ୍ କାର୍ଡ ନେଣଦେଣକୁ ପ୍ରୋତ୍ସାହିତ କରିବା ଦିଗରେ ଇକୋସିଷ୍ଟମ ସହ ଜଡ଼ିତ ଅଂଶୀଦାରମାନଙ୍କ ନିମନ୍ତେ ମିତବ୍ୟୟୀ ମୂଲ୍ୟ ପ୍ରସ୍ତାବ ପ୍ରସ୍ତୁତ କରିବା, ବ୍ୟବସାୟୀଙ୍କ ଦ୍ବାରା ଏହାର ଗ୍ରହଣୀୟତା ବଢ଼ାଇବା ଏବଂ ନଗଦ ପଇଠ ସ୍ଥାନରେ ଡିଜିଟାଲ ପରିଶୋଧ କରିବା ନିମନ୍ତେ ଅନୁରୋଧ କରିଥିଲା।
ଭାରତ ସରକାର ସାରା ଦେଶରେ ଡିଜିଟାଲ ଅର୍ଥ କାରବାରକୁ ପ୍ରୋତ୍ସାହନ ଦେବା ଲାଗି ଅନେକ ପଦକ୍ଷେପ ଗ୍ରହଣ କରୁଛି। ବିଗତ ବର୍ଷଗୁଡ଼ିକରେ, ଡିଜିଟାଲ ଅର୍ଥପଇଠ କାରବାରରେ ବ୍ୟାପକ ବୃଦ୍ଧି ଦେଖିବାକୁ ମିଳିଛି। କୋଭିଡ-୧୯ ସଙ୍କଟ କାଳରେ, ଡିଜିଟାଲ ଅର୍ଥପଇଠ କ୍ଷୁଦ୍ର ବ୍ୟବସାୟୀମାନଙ୍କ ସମେତ ବ୍ୟବସାୟିକ କାର୍ଯ୍ୟକୁ ସୁଗମ କରିଥିଲା। ଏହା ସାମାଜିକ ଦୂରତା ବଜାୟ ରଖିବାରେ ସହାୟତା କରିଥିଲା। ୟୁପିଆଇ ଡିସେମ୍ବର ୨୦୨୨ରେ ୧୨.୮୨ ଲକ୍ଷ କୋଟି ଟଙ୍କା ମୂଲ୍ୟ ସହିତ ୭୮୨.୯ କୋଟି ଡିଜିଟାଲ ଅର୍ଥପଇଠ କାରବାର ରେକର୍ଡ କରିଥିଲା।
ଏହି ପ୍ରୋତ୍ସାହନ ଯୋଜନା ଏକ ମଜବୁତ ଡିଜିଟାଲ ପରିଶୋଧ ଇକୋସିଷ୍ଟମ ନିର୍ମାଣ ଏବଂ ରୂପେ ଡେବିଟ୍ କାର୍ଡ ଏବଂ ଭୀମ-ୟୁପିଆଇ ଡିଜିଟାଲ ନେଣଦେଣକୁ ପ୍ରୋତ୍ସାହନ ଦେବାର ସୁବିଧା ପ୍ରଦାନ କରିବ। ‘ସବକା, ସବକା ବିକାଶ’ ଉଦ୍ଦେଶ୍ୟ ଅନୁରୂପ, ଏହି ଯୋଜନା ୟୁପିଆଇ ଲାଇଟ୍ ଏବଂ ୟୁପିଆଇ 123 ପେ’ କୁ ଶସ୍ତା ଏବଂ ବ୍ୟବହାରକାରୀ ଅନୁକୂଳ ଡିଜିଟାଲ ପରିଶୋଧ ସମାଧାନ ଆକାରରେ ମଧ୍ୟ ପ୍ରୋତ୍ସାହନ ଦେବ। ଦେଶରେ ସମସ୍ତ କ୍ଷେତ୍ର ଏବଂ ଲୋକମାନଙ୍କ ଅନ୍ୟ ବର୍ଗ ମଧ୍ୟରେ ଡିଜିଟାଲ ଅର୍ଥପଇଠକୁ ଆହୁରି ଅଧିକ ପ୍ରାଥମିକତା ପ୍ରଦାନ କରିବାରେ ସକ୍ଷମ କରିବ।
ପ୍ରତିରକ୍ଷା ମନ୍ତ୍ରଣାଳୟ
11 ତମ ଭାରତ-ଆମେରିକା ପ୍ରତିରକ୍ଷା ପ୍ରଯୁକ୍ତି ଓ ବାଣିଜ୍ୟ ପଦକ୍ଷେପ ବୈଠକ
ପ୍ରମୁଖ ବିଷୟ:
- ପ୍ରତିରକ୍ଷା କ୍ଷେତ୍ରରେ ସହଭାଗୀତା ବୃଦ୍ଧି ଲାଗି ଆଲୋଚନା ଜାରି ରଖିବା ପାଇଁ ଉଭୟ ପକ୍ଷ ମଧ୍ୟରେ ସହମତି
- ଗତ ମିଟିଂ ପରେ ଏୟାର ଲଂଚଡ୍ ଅନମ୍ୟାନଡ୍ ଏରିଏଲ୍ ଭେଇକିଲ୍ ପାଇଁ ପ୍ରଥମ ପ୍ରକଳ୍ପ ରାଜିନାମା ସ୍ଵାକ୍ଷରିତ
- ଉତ୍କୃଷ୍ଟ ପ୍ରଯୁକ୍ତି ବିକାଶକୁ ପ୍ରୋତ୍ସାହିତ କରିବା ପାଇଁ ପ୍ରତିରକ୍ଷା ଉଦ୍ୟୋଗ ସହଭାଗୀତା ଫୋରମ୍ ଭର୍ଚୁଆଲ୍ ଏକ୍ସପୋ ଆୟୋଜିତ
- ପ୍ରତିରକ୍ଷା ଉପକରଣର ସହ-ଉତ୍ପାଦନ ଓ ସହ-ବିକାଶ ପାଇଁ ସୁଯୋଗ ସୃଷ୍ଟି କରିବା ନିମନ୍ତେ ଲକ୍ଷ୍ୟ ରଖିଛି ଡିଟିଟିଆଇ ଗ୍ରୁପ
ଭାରତ ଓ ଯୁକ୍ତରାଷ୍ଟ୍ର ଆମେରିକା ମଧ୍ୟରେ 11 ତମ ପ୍ରତିରକ୍ଷା ପ୍ରଯୁକ୍ତି ଓ ବାଣିଜ୍ୟ ପଦକ୍ଷେପ  ଗ୍ରୁପ୍ ମିଟିଂ ଭର୍ଚୁଆଲ୍ ମାଧ୍ୟମରେ ନଭେମ୍ବର 09, 2021 ରେ ଅନୁଷ୍ଠିତ ହୋଇଛି । ଏହି ମିଟିଂରେ ଶ୍ରୀ ରାଜ କୁମାର, ସଚିବ , ପ୍ରତିରକ୍ଷା ମନ୍ତ୍ରଣାଳୟ, ଭାରତ ସରକାର ଓ ଶ୍ରୀଯୁକ୍ତ ଗ୍ରେଗୋରି କୌସନେର, ୟୁଏସ ପ୍ରତିରକ୍ଷା ବିଭାଗର ଉପ-ସଚିବ ଅଧ୍ୟକ୍ଷତା କରିଥିଲେ ।
ଡିଟିଟିଆଇ ଗ୍ରୁପ୍ ମିଟିଂ ସାଧାରଣତଃ ବର୍ଷକୁ ଦୁଇ ଥର ହୋଇଥାଏ ଓ ବିକଳ୍ପ ଭାବରେ ଭାରତ ଏବଂ ଆମେରିକାରେ ଏହା ଅନୁଷ୍ଠିତ ହୋଇଥାଏ । ଅନ୍ୟପକ୍ଷରେ ଚଳିତ ଡିଟିଟିଆଇ ମିଟିଂକୁ କୋଭିଡ୍-19 ମହାମାରୀ ହେତୁ କ୍ରମାଗତ ଭାବରେ ଦ୍ୱିତୀୟ ଥର ପାଇଁ ଭିଡିଓ ଟେଲିକନ୍ଫରେନ୍ସିଂ ମାଧ୍ୟମରେ କରାଯାଇଛି ।
ଡିଟିଟିଆଇ ଗ୍ରୁପର ଲକ୍ଷ୍ୟ ହେଉଛି ଦ୍ୱିପାକ୍ଷିକ ପ୍ରତିରକ୍ଷା ବାଣିଜ୍ୟ ସମ୍ପର୍କରେ ସ୍ଥାୟୀ ନେତୃତ୍ୱ ଉପରେ ଧ୍ୟାନ ଦେବା ଓ ପ୍ରତିରକ୍ଷା ଉପକରଣର ସହ-ଉତ୍ପାଦନ ଓ ସହ-ବିକାଶ ପାଇଁ ସୁଯୋଗ ସୃଷ୍ଟି କରିବା । ସ୍ଥଳ, ଜଳ, ଆକାଶ ଓ ଏୟାରକ୍ରାଫ୍ଟ କ୍ୟାରିୟର ପ୍ରଯୁକ୍ତି ଉପରେ ଧ୍ୟାନ କେନ୍ଦ୍ରିତ କରି ଚାରିଟି ଯୁଗ୍ମ କାର୍ଯ୍ୟକାରୀ ଗ୍ରୁପକୁ ଡିଟିଟିଆଇ ଅଧୀନରେ ପ୍ରତିଷ୍ଠା କରାଯାଇଛି ଏବଂ ଏହାର ଉଦ୍ଦେଶ୍ୟ ହେଉଛି ସେମାନଙ୍କ ମଧ୍ୟରେ ସହମତି ହୋଇଥିବା ପ୍ରକଳ୍ପଗୁଡ଼ିକର ପ୍ରସାର କରିବା । ଚାଲୁ ରହିଥିବା କାର୍ଯ୍ୟକ୍ରମ ଓ ସହଯୋଗମୂଳକ ସୁଯୋଗ ସମ୍ବନ୍ଧରେ ଗ୍ରୁପ୍ କୋ-ଚେୟାରଙ୍କୁ ସୂଚିତ କରିଛନ୍ତି ଯେଉଁଥିରେ ଅନେକ ସ୍ୱଳ୍ପ-ଅବଧି ସମ୍ପନ୍ନ ପ୍ରକଳ୍ପ ରହିଛି ଓ ଏହାର ସମାପ୍ତିକୁ ତ୍ୱରାନ୍ୱିତ କରିବା ପାଇଁ ଲକ୍ଷ୍ୟ ରଖାଯାଇଛି ।
ଡିଟିଟିଆଇର ସଫଳତା ସହିତ ସେମାନଙ୍କର ପ୍ରତିଶ୍ରୁତିବଦ୍ଧତାର ପ୍ରମାଣ ସ୍ୱରୂପ ଉଭୟ ପକ୍ଷ ସବିଶେଷ ଯୋଜନା ଓ ପ୍ରଗତିର ଅନୁଧ୍ୟାନ କରିବା ସହିତ ପ୍ରତିରକ୍ଷା ସହଭାଗୀତା ସମ୍ପର୍କିତ ଆଲୋଚନାକୁ ମଜବୁତ କରିବାର ସେମାନଙ୍କର ଆଗ୍ରହକୁ ପ୍ରକାଶ କରିଛନ୍ତି ।
କୋ-ଚେୟାର ଏହା ମଧ୍ୟ ଜଣାଇଥିଲେ ଯେ ଗତ ଡିଟିଟିଆଇ ଗ୍ରୁପ୍ ମିଟିଂ ଠାରୁ ସେପ୍ଟେମ୍ବର ୨୦୨୦ ରେ ଜଏଂଟ ୱାର୍କିଂ ଗ୍ରୁପ୍ ଏୟାର ସିଷ୍ଟମ ଅନ୍ତର୍ଗତ ଏୟାର-ଲଂଚଡ ଅନମ୍ୟାନ୍ଡ ଏରିଏଲ୍ ଭେଇକିଲ୍ ପାଇଁ ପ୍ରଥମ ପ୍ରକଳ୍ପ ରାଜିନାମା ସ୍ୱାକ୍ଷରିତ ହୋଇଥିଲା ଯାହାକି ଡିଟିଟିଆଇ ପାଇଁ ଏକ ବଡ଼ ସଫଳତା ।
ଡିଟିଟିଆଇ ଗ୍ରୁପ୍ ଅନ୍ତର୍ଗତ ଉତ୍କୃଷ୍ଟ ପ୍ରଯୁକ୍ତିର ବିକାଶ କରିବା ନିମନ୍ତେ ଆମେରିକା ଓ ଭାରତର ଉଦ୍ୟୋଗ ଗୁଡ଼ିକୁ ପୁନଶ୍ଚ ପ୍ରୋତ୍ସାହିତ କରିବା ପାଇଁ, ଡିଫେନ୍ସ ଇଣ୍ଡଷ୍ଟ୍ରି କୋଲାବୋରେସନ ଫୋରମ୍  ଭର୍ଚୁଆଲ୍ ଏକ୍ସପୋ ନଭେମ୍ବର 08, 2021 ରେ ଅନୁଷ୍ଠିତ ହୋଇଥିଲା । ଏହି ଡିଆଇସିଏଫ୍ କୁ ଆମନ୍ତ୍ରିତ କରଥିଲେ ଶ୍ରୀ ଅନୁରାଗ ବାଜପାଇ, ଯୁଗ୍ମ ସଚିବ  ଓ ଉଦ୍ୟୋଗ ନୀତି ପାଇଁ ପ୍ରତିରକ୍ଷାର ଡେପୁଟି ଆସିଷ୍ଟାଂଟ ସେକ୍ରେଟାରି ଏବଂ ଶ୍ରୀଯୁକ୍ତ ଜେସି ସାଲାଜର । ଏହି ଫୋରମ୍ ଭାରତ ଓ ଆମେରିକାର ଉଦ୍ୟୋଗମାନଙ୍କୁ ଡିଟିଟିଆଇ ସହିତ ପ୍ରତ୍ୟକ୍ଷ ଭାବରେ ସଂପୃକ୍ତ ହେବା ପାଇଁ ସୁଯୋଗ ପ୍ରଦାନ କରୁଛି ଓ ଔଦ୍ୟୋଗିକ ସହବନ୍ଧନ ନିମନ୍ତେ ଉଭୟ ସରକାର ଓ ଉଦ୍ୟୋଗ ମଧ୍ୟରେ ଆଲୋଚନାକୁ ପ୍ରୋତ୍ସାହିତ କରୁଛି । ଏହି ଆଲୋଚନାର ଫଳାଫଳକୁ ଡିଟିଟିଆଇ ଗ୍ରୁପ କୋ-ଚେୟାରଙ୍କୁ ଅବଗତ କରାଯାଇଛି ।
BS
(Visitor Counter : 180
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାଜ୍ୟସଭାରେ ମେଡିକାଲ ଟର୍ମିନେସନ  ସଂଶୋଧନ ବିଲ୍ ୨୦୨୧ ଗୃହୀତ
ରାଜ୍ୟସଭାରେ ମାର୍ଚ୍ଚ ୧୬ ତାରିଖରେ ଡାକ୍ତରୀ ଆବଶ୍ୟକତା ସଂକ୍ରାନ୍ତ ଗର୍ଭପାତ ବିଲ୍  ୨୦୨୧ ଗୃହୀତ ହୋଇଛି । ଏହି ବିଲ୍ଟି ୧୯୭୧ ଗର୍ଭପାତ ଆଇନରେ ସଂଶୋଧନ ଆଣିବାକୁ ଉଦ୍ଦିଷ୍ଟ । ୨୦୨୦ ମାର୍ଚ୍ଚ ୧୭ ତାରିଖରେ ଏହି ବିଲ୍ଟି ଲୋକସଭାରେ ଗୃହୀତ ହୋଇଥିଲା ।
ସଂଶୋଧନର ମୁଖ୍ୟାଂଶ
- ଏହି ବିଲ୍ ଅନୁସାରେ କେତେକ ସ୍ୱତନ୍ତ୍ର ଶ୍ରେଣୀ ମହିଳାଙ୍କ ପାଇଁ ଚିକିତ୍ସାଗତ ଆବଶ୍ୟକତା କାରଣରୁ ଗର୍ଭଧାରଣର ୨୪ ସପ୍ତାହ ଯାଏଁ ଭ୍ରୁଣର ଗର୍ଭପାତ କରାଯାଇପାରିବ । ଆଗରୁ ଏହି ସମୟସୀମା ୨୦ ସପ୍ତାହ ଥିଲା । ବିଶେଷକରି ବଳାତ୍କାର, ଭିନ୍ନକ୍ଷମ ମହିଳା, ବଳାତ୍କୃତା ନାବାଳିକା ତଥା କୌଟୁମ୍ବିକ ବଳାତ୍କାର ଦ୍ୱାରା ଗର୍ଭବତୀ ହୋଇଥିବା ମହିଳାଙ୍କ ପାଇଁ ଏହି ଗର୍ଭପାତ ସୁବିଧା ମିଳିବ ।
- ଏହି ଗର୍ଭପାତ ପାଇଁ ଚିକିତ୍ସକ ଓ ଆଇନ ବିଶାରଦଙ୍କ ମତାମତ ନେବାକୁ ପଡିବ ।
- ଭ୍ରୁଣର ଅନିୟମିତତା ପାଇଁ ଏହି ପରିବର୍ଦ୍ଧିତ ୨୪ ସପ୍ତାହ ଆପଣାଛାଏଁ ଲାଗୁହେବ ନାହିଁ । ମେଡିକାଲ ବୋର୍ଡର ମତାମତ ଓ ସବିଶେଷ ତଥ୍ୟ ପରେ ଆବଶ୍ୟକ ପଡିଲେ ୨୪ ସପ୍ତାହ ମଧ୍ୟରେ ଗର୍ଭପାତ କରାଇହେବ ।
- ଯେଉଁ ମହିଳାଙ୍କର ଗର୍ଭପାତ କରାଯାଇଥିବ ତାଙ୍କର ନାମ ଏବଂ ଅନ୍ୟାନ୍ୟ ତଥ୍ୟାବଳୀ ସାଧାରଣତଃ ଗୁପ୍ତ ରଖାଯିବ । କେବଳ ଆଇନଗତ ଓ ଜରୁରୀ ଆବଶ୍ୟକତା ନିମନ୍ତେ ଏହି ତଥ୍ୟ ଜଣେ ଅଧିକୃତ ବ୍ୟକ୍ତିବିଶେଷଙ୍କୁ ଦେଇହେବ ।
ଡାକ୍ତରୀ ଗର୍ଭପାତ ସଂଶୋଧନ ବିଲ୍ର ଉଦ୍ଦେଶ୍ୟ ହେଲା ନିରାପଦ ଓ ଆଇନ ସମ୍ମତଭାବେ ଡାକ୍ତରଖାନାରେ ଗର୍ଭପାତ କରାଇବା । ସ୍ୱାସ୍ଥ୍ୟଗତ, ମାନବିକ, ସାମାଜିକ, ଆନୁବଂଶିକ, ବ୍ୟାଧି ଆଦି କାରଣରୁ ମହିଳାଙ୍କୁ ନିରାପଦ ଗର୍ଭପାତ ସୁବିଧା ଦେବା ପାଇଁ ଏହି ବିଲ୍ ଉଦ୍ଦିଷ୍ଟ । ଏହାଛଡା ଗର୍ଭପାତ ବେଳେ ସମସ୍ତ ପ୍ରକାର ନିରାପଦ ଚିକିତ୍ସା ବ୍ୟବସ୍ଥା ସଂପୃକ୍ତ ମହିଳା ଯେପରି ପାଆନ୍ତି ତାହାର ମଧ୍ୟ ବନ୍ଦୋବସ୍ତ ଏଥିରେ କରାଯାଇଛି । ମହିଳାମାନଙ୍କୁ ବିଭିନ୍ନ କାରଣରୁ ଗର୍ଭଧାରଣର ୨୪ ସପ୍ତାହ ପର୍ଯ୍ୟନ୍ତ ଡାକ୍ତରୀ ଉପାୟରେ ଗର୍ଭପାତର ସୁବିଧା ଦେବାକୁ ବିଭିନ୍ନ ମହିଳା ସଂଗଠନ ଏବଂ ସଂସ୍ଥା ପକ୍ଷରୁ ଅଦାଲତରେ ପିଟିସନ ଦାଖଲ କରାଯାଇଥିଲା । ଏସବୁକୁ ବିଚାରକୁ ନେଇ ସରକାର ମହିଳାଙ୍କ ହିତରେ ଏହି ନୂଆ ବିଲ୍ ପ୍ରସ୍ତୁତ କରୁଛନ୍ତି ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ଇଟ୍ ସ୍ମାର୍ଟ ସିଟିଜ୍ ଚାଲେଞ୍ଜ ଜିତିଲା ରାଉରକେଲା
ଆବାସ ଓ ସହରାଞ୍ଚଳ ବ୍ୟାପାର ମନ୍ତ୍ରଣାଳୟ ପକ୍ଷରୁ ଇଟ୍ ସ୍ମାର୍ଟ ସିଟିଜ୍ ଚାଲେଞ୍ଜ ବିଜେତା ସହରମାନଙ୍କ ନାମ ଘୋଷଣା ; ଦେଶର ୧୧ଟି ସ୍ମାର୍ଟ ସହର ଜିତିଲେ ପୁରସ୍କାର
ସୁରକ୍ଷିତ ଖାଦ୍ୟ ପ୍ରଣାଳୀ ପାଇଁ ଅଭିନବ ପଦକ୍ଷେପ ଗ୍ରହଣ କରିଥିବାରୁ ପୁରସ୍କାର ଜିତିଲା ରାଉରକେଲା
ଆବାସ ଓ ସହରାଞ୍ଚଳ ବ୍ୟାପାର ମନ୍ତ୍ରଣାଳୟ ପକ୍ଷରୁ ଆଜି ଇଟ୍ସ୍ମାର୍ଟ ସିଟିଜ୍ ଚାଲେଞ୍ଜ ପ୍ରତିଯୋଗିତାର ଫଳାଫଳ ପ୍ରକାଶ ପାଇଛି । ଏହି ଚାଲେଞ୍ଜରେ ଓଡ଼ିଶାର ରାଉରକେଲା ସମେତ ଦେଶର ୧୧ଟି ସହର ବିଜୟୀ ହୋଇଛନ୍ତି । ଏବେ ଏହି ୧୧ଟି ସହର ଚାଲେଞ୍ଜର ଅଧିକ ଗଭୀର ସମ୍ପୃକ୍ତି  ସ୍ତରରେ ପ୍ରବେଶ କରିଛନ୍ତି । ଫଳରେ ପୂର୍ବରୁ ପରୀକ୍ଷାମୂଳକ ପର୍ଯ୍ୟାୟରେ ଏସବୁ ସହରରେ କାର୍ଯ୍ୟକାରୀ ହେଉଥିବା ପ୍ରକଳ୍ପଗୁଡ଼ିକୁ ଦୀର୍ଘସ୍ଥାୟୀ ଆଧାରରେ କାର୍ଯ୍ୟକାରୀ କରାଯିବ । ଭାରତୀୟ ଖାଦ୍ୟ ନିରାପତ୍ତା ଓ ମାନକ ପ୍ରାଧିକରଣ ର ସହଭାଗିତାରେ ଆବାସ ଏବଂ ସହରାଞ୍ଚଳ ବ୍ୟାପାର ମନ୍ତ୍ରଣାଳୟ ପକ୍ଷରୁ ଏହି ଚାଲେଞ୍ଜର ଶୁଭାରମ୍ଭ କରାଯାଇଥିଲା। ସହରାଞ୍ଚଳ ସ୍ତରରେ ଇଟ୍ ରାଇଟ୍ ଇଣ୍ଡିଆ ଆପ୍ରୋଚ୍ କୁ ପ୍ରୋତ୍ସାହନ ଦେବା ଉଦ୍ଦେଶ୍ୟରେ ଏହାକୁ କାର୍ଯ୍ୟକାରୀ କରାଯାଇଥିଲା।
ପାଇଲଟ୍ ବା ପରୀକ୍ଷାମୂଳକ ପର୍ଯ୍ୟାୟରେ ଏହି ଚାଲେଞ୍ଜରେ ବିଜୟୀ ହୋଇଥିବା ୧୧ଟି ସହର ହେଲେ – ରାଉରକେଲା, ଚଣ୍ଡିଗଡ଼, ଇନ୍ଦୋର, ଜମ୍ମୁ, ଜବଲପୁର, ପାଣାଜୀ, ରାଜକୋଟ, ସାଗର, ସୁରଟ, ଟୁମକୁରୁ ଏବଂ ଉଜ୍ଜୈନୀ ।
ଖାଦ୍ୟ ପ୍ରଣାଳୀରେ କେତେ ଅଭିନବ ପଦକ୍ଷେପ ପାଇଁ ରାଉରକେଲାକୁ ବିଜେତା ସହର ମାନ୍ୟତା ମିଳିଛି । ଖାଦ୍ୟ ପ୍ରଣାଳୀରେ ପରିବର୍ତ୍ତନ ପାଇଁ ସହର ଏକ ଆର୍ଥିକ ଦୃଷ୍ଟିକୋଣ ଆପଣାଇଛି । ବ୍ଲୁମବର୍ଗ ଫିଲାନ୍ଥ୍ରୋପିଜ୍ ଦ୍ଵାରା ଆୟୋଜିତ ୨୦୨୧ ଗ୍ଲୋବାଲ ମେୟର୍ସ ଚାଲେଞ୍ଜରେ ରାଉରକେଲା ଦୁଇଟି ଭାରତୀୟ ସହର ମଧ୍ୟରେ ଅନ୍ୟତମ ସହର ଭାବେ ଚାମ୍ପିଅନ୍ ସିଟି ମାନ୍ୟତା ପାଇଥିଲା । ଆବର୍ଜନା ହ୍ରାସ ପାଇଁ ସହରରେ ସୌର ଶକ୍ତି ପରିଚାଳିତ ଶୀତଳ ଭଣ୍ଡାର ଏବଂ ମହିଳା ଉଦ୍ୟମିତା ନିମନ୍ତେ ସହାୟତା ଯୋଗାଇ ଦିଆଯାଇଛି । କ୍ଷୁଦ୍ର ଚାଷୀ ଏବଂ ଉଠାଦୋକାନୀଙ୍କ ସଶକ୍ତିକରଣ ପାଇଁ ଏହି ଅଭିନବ ପଦକ୍ଷେପ ଗ୍ରହଣ କରାଯାଇଛି । ମହିଳା ସ୍ୱୟଂ ସହାୟକ ଗୋଷ୍ଠୀଙ୍କ ଦ୍ଵାରା ଏହି ଶୀତଳ ଭଣ୍ଡାରଗୁଡ଼ିକ ପରିଚାଳନା କରାଯାଉଛି । ରାଉରକେଲା ‘୧୫ ମିନିଟ୍ ସହର’ରେ ପରିଣତ ହେବା ଲାଗି ଲକ୍ଷ୍ୟ ରଖିଛି ।
ଏକ ଭର୍ଚୁଆଲ କାର୍ଯ୍ୟକ୍ରମରେ ମନ୍ତ୍ରଣାଳୟର ସଚିବ ଶ୍ରୀ ମନୋଜ ଯୋଶୀ ପ୍ରତିଯୋଗିତାରେ ବିଜୟୀ ହୋଇଥିବା ସ୍ମାର୍ଟସିଟିଗୁଡ଼ିକର ନାମ ଘୋଷଣା କରିଥିଲେ । କାର୍ଯ୍ୟକ୍ରମରେ ଏଫଏସଏସଏଆଇର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଶ୍ରୀ ଅରୁଣ ସିଂଘଲ ଉପସ୍ଥିତ ଥିଲେ । ଏହି ଚାଲେଞ୍ଜରେ ସହାୟତା କରିଥିବା ମିଲାନ୍ ଅର୍ବନା ଫୁଡ୍ ପଲିସି ପ୍ୟାକ୍ଟ , ବ୍ରିଟେନର ଦ ଫୁଡ୍ ଫାଉଣ୍ଡେସନର ମୂଲ୍ୟାଙ୍କନ କମିଟି ବିଶେଷଜ୍ଞ ବିଶେଷଜ୍ଞଙ୍କ ସମେତ ଭାରତ, ବିଶ୍ୱସ୍ତରୀୟ ଅଧିକାରୀ, ପୁରସ୍କାର ବିଜେତା ସହରର ପ୍ରତିନିଧି, କେନ୍ଦ୍ର ଏବଂ ରାଜ୍ୟ ସରକାରଙ୍କ ଅଧିକାରୀଗଣ ଏବଂ ୧୦୦ଟି ସ୍ମାର୍ଟ ସିଟିର ମହାନଗର ନିଗମ କମିଶନରମାନେ ଯୋଗ ଦେଇଥିଲେ ।
କାର୍ଯ୍ୟକ୍ରମରେ ଉଦବୋଧନ ଦେଇ ଶ୍ରୀ ମନୋଜ ଯୋଶୀ କହିଥିଲେ ଯେ ଇଟ୍ ରାଇଟ୍ ଇଣ୍ଡିଆ ଆପ୍ରୋଚ୍ ଆଜି ସ୍ମାର୍ଟ ସିଟି ସ୍ତରରେ ବୃଦ୍ଧି ପାଇବା ଖୁସିର ବିଷୟ । ଦେଶର ସବୁ ସହରରେ ଖାଦ୍ୟ ପ୍ରଣାଳୀରେ ପରିବର୍ତ୍ତନ ଆଣିବା, ଖାଦ୍ୟ ନିରାପତ୍ତା ଓ ନିୟାମକ ପରିବେଶକୁ ସୁଦୃଢ଼ କରିବା, ଉପଭୋକ୍ତାଙ୍କ ମଧ୍ୟରେ ସଚେତନତା ସୃଷ୍ଟି କରିବା ତଥା ଭାରତୀୟ ସହରରେ ଉନ୍ନତ ଖାଦ୍ୟ ବିକଳ୍ପ ଉପଲବ୍ଧ କରିବାରେ ଏହି ପ୍ରତିଯୋଗିତା ବିଶେଷ ସହାୟକ ହୋଇପାରିବ ।
ସ୍ମାର୍ଟ ସିଟି ମିଶନରେ ସାମିଲ ହୋଇଥିବା ୫ ଲକ୍ଷରୁ ଅଧିକ ଜନସଂଖ୍ୟା ବିଶିଷ୍ଟ ସହର ଏହି ଚାଲେଞ୍ଜରେ ଅଂଶଗ୍ରହଣ କରିଥିଲେ । ୩୬ ସହର ପକ୍ଷରୁ ସେମାନଙ୍କର ସ୍କୋର କାର୍ଡ ଏବଂ ଭିଜନ୍ ଫର୍ମ ଦାଖଲ କରାଯାଇଥିଲା। ବିଚାରକ ମଣ୍ଡଳୀଙ୍କ ମୂଲ୍ୟାଙ୍କନ ପରେ ୧୧ଟି ସହରକୁ ଚୟନ କରାଯାଇଥିଲା। ବିଜେତା ସହରମାନଙ୍କୁ ଆବାସ ଏବଂ ସହରାଞ୍ଚଳ ବ୍ୟାପାର ମନ୍ତ୍ରଣାଳୟ ପକ୍ଷରୁ ୫୦ ଲକ୍ଷ ଟଙ୍କା ଲେଖାଏଁ ପୁରସ୍କାର ରାଶି ଦିଆଯିବ । ଏସବୁ ସହରରେ ଆସନ୍ତା ୧୨ ମାସ ମଧ୍ୟରେ ଇଟ୍ ରାଇଟ୍ ଇଣ୍ଡିଆ ଅଭିଯାନକୁ କାର୍ଯ୍ୟକାରୀ କରାଯିବା ସହିତ ଅଧିକ ଗଭୀର ସମ୍ପୃକ୍ତି ପାଇଁ ବିଭିନ୍ନ ପ୍ରକାର ପ୍ରକଳ୍ପ କାର୍ଯ୍ୟକାରୀ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେ ମିଳିତ ଭାବରେ ଆମର ୫୦ ବର୍ଷର ଭାରତ-ବାଂଲାଦେଶ ବନ୍ଧୁତ୍ୱର ପ୍ରତିଷ୍ଠାକୁ ସ୍ମରଣ ଏବଂ ପାଳନ କରୁଛୁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଆମେ ମିଳିତ ଭାବେ ଆମର ୫୦ ବର୍ଷର ଭାରତ-ବାଂଲାଦେଶ ବନ୍ଧୁତ୍ୱର ପ୍ରତିଷ୍ଠାକୁ ସ୍ମରଣ ଏବଂ ପାଳନ କରୁଛୁ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି ଭାରତ ଏବଂ ବାଂଲାଦେଶ ମୈତ୍ରୀ ଦିବସ ପାଳନ କରୁଛନ୍ତି । ଆମେ ମିଳିତ ଭାବରେ ଆମର ୫୦ ବର୍ଷର ବନ୍ଧୁତ୍ୱର ପ୍ରତିଷ୍ଠାକୁ ସ୍ମରଣ ଏବଂ ପାଳନ କରୁଛୁ । ମୁଁ ଏହି ସମ୍ପର୍କକୁ ଆହୁରି ଆଗକୁ ନେବା ଏବଂ ସୁଦୃଢ କରିବାପାଇଁ ମହାମହିମ ପ୍ରଧାନମନ୍ତ୍ରୀ ଶେଖ ହସିନାଙ୍କ ସହିତ କାର୍ଯ୍ୟ ଜାରି ରଖିବି ।”
HS
(
ପର୍ଯ୍ୟଟନ ମନ୍ତ୍ରଣାଳୟ
ପର୍ଯ୍ୟଟନ ମନ୍ତ୍ରଣାଳୟର 18ତମ ‘ଦେଖୋ ଅପନା ଦେଶ’ ୱେବିନାରରେ ଓଡ଼ିଶା-ଇଣ୍ଡିଆସ ବେଷ୍ଟ କେପ୍ଟ ସିକ୍ରେଟ
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ‘ଦେଖୋ ଅପନା ଦେଶ’ ଶୃଙ୍ଖଳାର 18ତମ ୱେବିନାରରେ ଗତ 12 ତାରିଖରେ ଓଡ଼ିଶା ସମ୍ପର୍କରେ ଏକ କାର୍ଯ୍ୟକ୍ରମ ସ୍ଥାନ ପାଇଥିଲା । ଏହାର ନାମ ରଖାଯାଇଛି “ଓଡ଼ିଶା-ଇଣ୍ଡିଆସ ବେଷ୍ଟ କେପ୍ଟ ସିକ୍ରେଟ” ।
ଓଡ଼ିଶା ସରକାରଙ୍କ ପର୍ଯ୍ୟଟନ ସଚିବ ବିଶାଳ ଦେବ ଏଥିରେ ନିଜର ପ୍ରାରମ୍ଭିକ ସୂଚନା ପ୍ରଦାନ ପୂର୍ବକ ଓଡ଼ିଶାର ବିପୁଳ ପର୍ଯ୍ୟଟନ ସମ୍ଭାର ଓ ସାଂସ୍କୃତିକ ବୈଶିଷ୍ଟ୍ୟ ସମ୍ପର୍କରେ ସୂଚନା ଦେଇଥିଲେ । ଓଡ଼ିଶାର ପ୍ରାଚୀନ ସଭ୍ୟତା, କଳିଙ୍ଗ ସ୍ଥାପତ୍ୟ ଶୈଳୀ ପ୍ରସିଦ୍ଧ ମନ୍ଦିର, କମନୀୟ ବେଳାଭୂମିମାନ ଥିବା ରାଜ୍ୟର ସୁଦୀର୍ଘ ତଟରେଖା, କଳା, ହସ୍ତଶିଳ୍ପ, ସଂସ୍କୃତି, ଲୋକପ୍ରିୟ ନୃତ୍ୟକଳା ଯଥା ଓଡ଼ିଶୀ, ଗୋଟିପୁଅ, ରାଜ୍ୟର ଅରଣ୍ୟ ସମ୍ପଦ ଓ ଅନ୍ୟାନ୍ୟ ପ୍ରାକୃତିକ ବିଭବ ଆଦି ସମ୍ପର୍କରେ ସେ ଆଲୋକପାତ କରିଥିଲେ । ରାଜ୍ୟରେ ପରିବେଶ ପର୍ଯ୍ୟଟନକୁ ଅଧିକ ଲୋକପ୍ରିୟ କରିବା ପାଇଁ ବିଭିନ୍ନ ପ୍ରାକୃତିକ ପର୍ଯ୍ୟଟନସ୍ଥଳୀର ବିକାଶ ପାଇଁ ଗ୍ରହଣ କରାଯାଇଥିବା କାର୍ଯ୍ୟକ୍ରମ ସମ୍ପର୍କରେ ସୂଚନା ଦେଇଥିଲେ ।
ଟ୍ରାଭେଲ ଲିଙ୍କ ପ୍ରାଇଭେଟ ଲିମିଟେଡର ପରିଚାଳନା ନିର୍ଦ୍ଦେଶକ ବେଞ୍ଜାମିନ ସାଇରନ, ବିରାସତ ଇ ହିନ୍ଦର ସହ ପ୍ରତିଷ୍ଠାତା ଜିତୁ ମିଶ୍ର କାର୍ଯ୍ୟକ୍ରମର ଉପସ୍ଥାପନା କରିଥିଲେ । ଓଡ଼ିଶା ପର୍ଯ୍ୟଟକମାନଙ୍କ ପାଇଁ ପ୍ରାଚୀନ କୀର୍ତ୍ତିରାଜି ଭଗ୍ନାବଶେଷ, ପ୍ରବାଦୀୟ ପୀଠ, ପ୍ରାଚୀନ ଜନଜାତି ଓ ସେମାନଙ୍କ ସଂସ୍କୃତି, ବୌଦ୍ଧ-ଐତିହ୍ୟ, କମନୀୟ ବେଳାଭୂମି ଓ ମୁହାଣ, ଆକର୍ଷଣୀୟ କ୍ୟାମ୍ପ ସାଇଟ, ଅପୂର୍ବ ସଂସ୍କୃତି, ହସ୍ତକଳା, ପର୍ବପର୍ବାଣୀ, ମେଳା, ଓ ଯାତ୍ରା ଆଦିର କିପରି ଏକ ଅମୂଲ୍ୟ ଗନ୍ତାଘର ତାହା ଉପସ୍ଥାପକ ବର୍ଣ୍ଣନା କରିଥିଲେ ।
ଏହି ୱେବିନାରରେ ଭର୍ଚ୍ଚୁଆଲ ଜିର୍ଣ୍ଣିଂ ବା ଆଭାସି ଯାତ୍ରା ମାଧ୍ୟମରେ ଅଂଶ ଗ୍ରହଣକାରୀମାନେ ଭିତରକନିକା ବନ୍ୟପ୍ରାଣୀ ଅଭୟାରଣ୍ୟ, ପକ୍ଷୀ ସମାଗମ ପାଇଁ ପ୍ରସିଦ୍ଧ ମଙ୍ଗଳାଯୋଡି, ଇରାୱଡି ଡଲଫିନ ପାଇଁ ପ୍ରସିଦ୍ଧ ଚିଲିକା ହ୍ରଦ ଓ ସାତପଡା, ଶିମିଳିପାଳ ଜାତୀୟ ଉଦ୍ୟାନ, ହୀରାକୁଦ ଜଳଭଣ୍ଡାରର ପରିବେଶ ପର୍ଯ୍ୟଟନ ସ୍ଥଳ, ଜଳପ୍ରପାତ, ନିସ୍ତବ୍ଧ ଉପତ୍ୟକାର ଗଣ୍ଡ, ଦାରିଙ୍ଗବାଡି ନେଚର କ୍ୟାମ୍ପ, ସାତକୋଶିଆ ଗଣ୍ଡ, ଭେଟନଇ, ସି-ବିଚ, ଓଡ଼ିଆ ଖାଦ୍ୟ, କଳାକୃତି, ବୟନ ଓ ବାନ୍ଧ କଳା, ନୃତ୍ୟ, ଉତ୍ସବ, ଯାତ୍ରା, ଉତ୍ସବ ଓ ଆଦିବାସୀ ସଂସ୍କୃତି ଏବଂ ଐତିହ୍ୟ ସମ୍ପର୍କରେ ବିଭିନ୍ନ କଥା ଜାଣିବାକୁ ପାଇଥିଲେ ।
ଏହି ୱେବିନାର ମାଧ୍ୟମରେ ଭାରତର ବିଭିନ୍ନ ରାଜ୍ୟର ପର୍ଯ୍ୟଟନ ସ୍ଥଳୀ, ଐତିହ୍ୟ, ସଂସ୍କୃତି, ଖାଦ୍ୟପେୟ, ଚଳଣି ଓ ସମୃଦ୍ଧ ଐତିହାସିକ, ସାଂସ୍କୃତିକ ପରମ୍ପରା ସମ୍ପର୍କରେ ପର୍ଯ୍ୟଟକମାନଙ୍କୁ ଅବଗତ କରାଇବା ପର୍ଯ୍ୟଟନ ମନ୍ତ୍ରଣାଳୟର ଉଦ୍ଦେଶ୍ୟ । ଏଥିରେ ଉଭୟ ଅଜ୍ଞାତ, ସ୍ୱଳ୍ପ ଅଜ୍ଞାତ ପର୍ଯ୍ୟଟନ ସ୍ଥଳଗୁଡିକ ଉପରେ ମଧ୍ୟ ଗୁରୁତ୍ୱ ଦିଆଯାଉଛି । ଯେଉଁମାନେ ଏହି ୱେବିନାର ଦେଖିବାର ସୁଯୋଗ ପାଇନାହାନ୍ତି ସେମାନେ https://www.youtube.com/channel ରୁ ଏହା ଦେଖିପାରିବେ ।
ୱେବିନାରର ପରବର୍ତ୍ତୀ ଅଧ୍ୟାୟ ଆସନ୍ତା ଗୁରୁବାର  ଦିନ 11 ଘଣ୍ଟା ସମୟରେ ଆୟୋଜିତ ହେବ । ଏହାର ବିଷୟବସ୍ତୁ ହେଲା ‘Mysuru : Craft Caravan of Karnataka’ । ଅଂଶଗ୍ରହଣକାରୀମାନେ ଏଥିପାଇଁ https://bit.ly/MysuruDAD ରେ ପଞ୍ଜୀକରଣ କରିପାରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
‘‘ପ୍ରଧାନମନ୍ତ୍ରୀ ଗରିବ କଲ୍ୟାଣ ପ୍ୟାକେଜ୍ : କୋଭିଡ-୧୯ ମୁକାବିଲା କରୁଥିବା ସ୍ବାସ୍ଥ୍ୟ କର୍ମୀଙ୍କ ପାଇଁ ବୀମା ଯୋଜନା’’ର ଅବଧି ଆଉ ୧୮୦ ଦିନ ବଢ଼ିଲା
‘‘ପ୍ରଧାନମନ୍ତ୍ରୀ ଗରିବ କଲ୍ୟାଣ ପ୍ୟାକେଜ୍  : କୋଭିଡ-୧୯ ମୁକାବିଲା କରୁଥିବା ସ୍ବାସ୍ଥ୍ୟ କର୍ମୀଙ୍କ ପାଇଁ ବୀମା ଯୋଜନା’’ର ଅବଧି ୧୯ ଏପ୍ରିଲ ୨୦୨୨ ଠାରୁ ଆଗାମୀ ୧୮୦ ଦିନ ପର୍ଯ୍ୟନ୍ତ ବୃଦ୍ଧି କରାଯାଇଛି । କୋଭିଡ -୧୯ ରୋଗୀଙ୍କ ଚିକିତ୍ସାରେ ନିୟୋଜିତ ହୋଇଥିବା ସ୍ବାସ୍ଥ୍ୟ କର୍ମୀଙ୍କ ଉପରେ ନିର୍ଭରଶୀଳ ଆତ୍ମୀୟ ସ୍ବଜନଙ୍କୁ ସୁରକ୍ଷା ଯୋଗାଇ ଦେବା ପାଇଁ ଏହି ଯୋଜନାର ଅବଧି ସମ୍ପ୍ରସାରଣ ଲାଗି ନିଷ୍ପତ୍ତି ନିଆଯାଇଛି ।
ଏ ସଂକ୍ରାନ୍ତରେ ୧୯ ଏପ୍ରିଲ ୨୦୨୨ରେ ବିଭିନ୍ନ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶର ଅତିରିକ୍ତ ମୁଖ୍ୟ ଶାସନ ସଚିବ / ପ୍ରମୁଖ ସଚିବ / ସଚିବ ମାନଙ୍କୁ ଏକ ପତ୍ର ଲେଖାଯାଇଛି । ସମ୍ପୃକ୍ତ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶରେ ବୀମା ଯୋଜନାର ଅବଧି ସମ୍ପ୍ରସାରଣ ସମ୍ପର୍କରେ ସ୍ବାସ୍ଥ୍ୟ କର୍ମୀଙ୍କ ମଧ୍ୟରେ ବ୍ୟାପକ ପ୍ରଚାରପ୍ରସାର କରିବା ଲାଗି ଏହି ପତ୍ରରେ ପରାମର୍ଶ ଦିଆଯାଇଛି ।
ସ୍ବାସ୍ଥ୍ୟକର୍ମୀଙ୍କ ପାଇଁ ପିଏମଜିକେପି ବୀମା ଯୋଜନା ୩୦ ମାର୍ଚ୍ଚ ୨୦୨୦ରେ ଆରମ୍ଭ କରାଯାଇଥିଲା। କୋଭିଡ-୧୯ ରୋଗୀଙ୍କ ପ୍ରତ୍ୟକ୍ଷ ସଂସ୍ପର୍ଶରେ ଆସି ସେମାନଙ୍କୁ ଚିକିତ୍ସା କରୁଥିବା ସରକାରୀ ସ୍ବାସ୍ଥ୍ୟ କର୍ମୀ ଏବଂ ଘରୋଇ ସ୍ବାସ୍ଥ୍ୟ କର୍ମୀ ଏହି ରୋଗ ଦ୍ବାରା ପ୍ରଭାବିତ ହେଲେ ସେମାନଙ୍କୁ ବୀମା ଯୋଜନାର ଲାଭ ମିଳିପାରିବ । ଦେଶର ୨୨.୧୨ ଲକ୍ଷ ସ୍ବାସ୍ଥ୍ୟ କର୍ମୀଙ୍କୁ ଏହି ଯୋଜନାରେ ୫୦ ଲକ୍ଷ ଟଙ୍କାର ବୀମା ସୁରକ୍ଷା ଯୋଗାଇ ଦେବାର ବ୍ୟବସ୍ଥା କରାଯାଇଛି ।
ଆହୁରି, ବିଶେଷ ପରିସ୍ଥିତିରେ, ରାଜ୍ୟ/କେନ୍ଦ୍ର ସରକାରଙ୍କ ଡାକ୍ତରଖାନା, ରାଜ୍ୟ/କେନ୍ଦ୍ର/କେନ୍ଦ୍ର ଶାସିତ ପ୍ରଦେଶ ସରକାରଙ୍କ ସ୍ବୟଂଶାସିତ ଡାକ୍ତରଖାନା/ ଏମ୍ସ ଓ ଜାତୀୟ ଗୁରୁତ୍ବ ବହନ କରୁଥିବା ସଂସ୍ଥାନ /କେନ୍ଦ୍ର ମନ୍ତ୍ରଣାଳୟ ଅଧୀନରେ ଆସୁଥିବା ଡାକ୍ତରଖାନା ଦ୍ବାରା କୋଭିଡ-୧୯ ଚିକିତ୍ସା ପାଇଁ ଆବଶ୍ୟକତା ଅନୁଯାୟୀ ନିୟୋଜିତ ହୋଇଥିବା ଘରୋଇ ଡାକ୍ତରଖାନାର କର୍ମଚାରୀ/ଅବସରପ୍ରାପ୍ତ/ସ୍ବେଚ୍ଛାସେବୀ/ସ୍ଥାନୀୟ ସହରାଞ୍ଚଳ ପ୍ରଶାସନ/ଚୁକ୍ତିଭିତ୍ତିକ/ଦିନ ମଜୁରି/ଆଡହକ/ଆଉଟସୋର୍ସରେ ରହିଥିବା କର୍ମଚାରୀଙ୍କୁ ମଧ୍ୟ ପିଏମଜିକେପି ବୀମା ଯୋଜନାର ଲାଭ ମିଳିପାରିବ ।
ଏହି ଯୋଜନା ଆରମ୍ଭ ହେବା ପରଠାରୁ, ଏବେ ସୁଦ୍ଧା ୧୯୦୫ ଜଣ ସ୍ବାସ୍ଥ୍ୟ କର୍ମୀଙ୍କୁ ବୀମା ସହାୟତା ଯୋଗାଇ ଦିଆଯାଇଛି । କୋଭିଡ ରୋଗୀଙ୍କ ଚିକିତ୍ସା କରୁଥିବା ସମୟରେ ପ୍ରାଣ ହରାଇଥିବା ଏହିସବୁ ସ୍ବାସ୍ଥ୍ୟକର୍ମୀଙ୍କ ପରିବାରଜନଙ୍କୁ ବୀମା ସୁରକ୍ଷା ଅର୍ଥ ମିଳିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତିସଂଘ ଇନଷ୍ଟିଚ୍ୟୁଟ୍ ଫର ଟ୍ରେନିଂ ଆଣ୍ଡ ରିସର୍ଚ୍ଚ କୁ କୃତଜ୍ଞତା ଜଣାଇଲେ ପ୍ରଧାନମନ୍ତ୍ରୀ
ଜାତିସଂଘ ଇନଷ୍ଟିଚ୍ୟୁଟ୍ ଫର ଟ୍ରେନିଂ ଆଣ୍ଡ ରିସର୍ଚ୍ଚ କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୃତଜ୍ଞତା ଜଣାଇଛନ୍ତି । ଅଣ-ସଂକ୍ରାମକ ରୋଗରୁ ଅକାଳ ମୃତ୍ୟୁହାରକୁ ହ୍ରାସ କରିବାରେ ଭାରତର ଉଲ୍ଲେଖନୀୟ ଅଗ୍ରଗତିକୁ ୟୁନିଟର ପ୍ରଶଂସା କରିଛି ।
ପ୍ରଧାନମନ୍ତ୍ରୀ ଏକ ଟ୍ଵିଟ୍ରେ କହିଛନ୍ତି, "ଅଣ-ସଂକ୍ରାମକ ରୋଗକୁ ରୋକିବା ଏବଂ ଅଧିକ ସୁସ୍ଥତାକୁ ପ୍ରୋତ୍ସାହିତ କରିବା ଦିଗରେ ଭାରତ ପ୍ରୟାସର ଅଗ୍ରଭାଗରେ ରହିଛି । ପ୍ରଶଂସା ପାଇଁ ୟୁନିଟରକୁ କୃତଜ୍ଞତା ଜଣାଉଛୁ । ମିଳିମିଶି ଆମେ ସମସ୍ତେ ସୁସ୍ଥ ବିଶ୍ଵ ତିଆରି କରିବାକୁ ହେବ"।